Ursula K Le Guin, cijenjena i nagrađivana autorica romana SF i fantasy žanra, umrla je u ponedjeljak u dobi od 88 godina u svom domu u Portlandu u američkoj državi Oregon. Prvi put je objavljena 1959. godine, a njen roman 'Lijeva ruka tame', nagrađen nagradama Hugo i Nebzula, tiskan je u više od 30 izdanja, te je objavljen i na hrvatskom 2004. godine, dok je nakon objave višestruko nagrađivane knjige 'A Wizard of Earthsea' Margaret Atwood istaknula da se radi o jednom od "izvora" fantasy literature.

Le Guin je poznata i po svojoj poeziji, kratkim pričama i esejima, te književnim kritikama. Zajedno s piscima Kenom Keseyjom, Brianom Boothom i Williamom Staffordom, pokrenula je oregonski Institut za književnu umjetnost i napisala vodič za pisce.

Nagradom za životno dostignuće američke Nacionalne knjiške fondacije nagrađena je je 2014. U svojem govoru kritizirala je Amazon zbog "profiterstva", a rezerviranost prema digitalnim trendovima u izdavaštvu iskazala je i istupanjem iz Autorskog ceha 2009., nakon što su podržali Googleov projekt digitalizacije knjiga, što je ona nazvala "ugovorom s vragom".

Nakon objave vijesti o njenoj smrti društvene mreže su preplavljene izrazima sućuti, koje su među ostalima, dali Stephen King, Margaret Atwood i Neil Gaiman.

Usula K. LeGuin, one of the greats, has passed. Not just a science fiction writer; a literary icon. Godspeed into the galaxy. — Stephen King (@StephenKing) 23 January 2018

I am very very sad. What an immense imagination, what a strong and trenchant mind... https://t.co/RfG8uySfmX — Margaret E. Atwood (@MargaretAtwood) 23 January 2018